Kommissionens beslutning

af 17. september 2001

om ændring af beslutning 94/278/EF om listen over tredjelande, hvorfra medlemsstaterne tillader indførsel af en række produkter omhandlet i Rådets direktiv 92/118/EØF for så vidt angår indførsel af honning

(meddelt under nummer K(2001) 2666)

(EØS-relevant tekst)

(2001/700/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser som omhandlet i bilag A, kapitel I, i direktiv 89/662/EØF og for så vidt angår patogener i direktiv 90/425/EØF(1), senest ændret ved Kommissionens beslutning 1999/724/EF(2), særlig artikel 10, stk. 2, litra a), og

ud fra følgende betragtninger:

(1) Del XIV i Kommissionens beslutning 94/278/EF(3), senest ændret ved beslutning 2001/158/EF(4), indeholder en liste over tredjelande, hvorfra medlemsstaterne tillader indførsel af honning.

(2) Polen og Zambia har forelagt en plan vedrørende honning over de garantier, de afgiver for overvågning af grupper af restkoncentrationer og stoffer, der er omhandlet i bilag 1 til Rådets direktiv 96/23/EF(5), og som er indsat i bilaget til Kommissionens beslutning 2000/159/EF(6), senest ændret ved beslutning 2001/487/EF(7), om midlertidig godkendelse af tredjelandes planer for restkoncentrationer i henhold til direktiv 96/23/EF.

(3) Moldova har forelagt en plan, som for så vidt angår honning giver tilstrækkelige garantier vedrørende overvågning af de grupper af restkoncentrationer og stoffer, der er omhandlet i bilag 1 til direktiv 96/23/EF.

(4) Norges planer for overvågning af restkoncentrationer er blevet godkendt i overensstemmelse med EFTA-Tilsynsmyndighedens beslutning nr. 223/96/KOL(8).

(5) San Marinos planer for overvågning af restkoncentrationer er blevet godkendt i overensstemmelse med afgørelse nr. 1/94 truffet af Samarbejdsudvalget EF-San Marino(9).

(6) Beslutning 94/278/EF bør ændres, så der tillades indførsel af honning fra de tredjelande, der opfylder kravene i direktiv 96/23/EF for så vidt angår godkendelse af overvågningsplaner for restkoncentrationer i det pågældende produkt.

(7) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Del XIV i bilaget til beslutning 94/278/EF affattes som angivet i bilaget til nærværende beslutning.

Artikel 2

Denne beslutning anvendes fra den 1. september 2001.

Artikel 3

Denne beslutning er rettet til medlemsstaterne.

Udfærdiget i Bruxelles, den 17. september 2001.

På Kommissionens vegne

David Byrne

Medlem af Kommissionen

(1) EFT L 62 af 15.3.1993, s. 49.

(2) EFT L 290 af 12.11.1999, s. 32.

(3) EFT L 120 af 11.5.1994, s. 44.

(4) EFT L 57 af 27.2.2001, s. 52.

(5) EFT L 125 af 25.5.1996, s. 10.

(6) EFT L 51 af 24.2.2000, s. 30.

(7) EFT L 176 af 29.6.2001, s. 68.

(8) EFT L 78 af 20.3.1997, s. 38.

(9) EFT L 238 af 13.9.1994, s. 25.

BILAG

DEL XIV

Liste over tredjelande, hvorfra medlemsstaterne tillader indførsel af honning

(AR) Argentina

(AU) Australien

(BG) Bulgarien

(BR) Brasilien

(CA) Canada

(CL) Chile

(CN) Kina

(CU) Cuba

(CY) Cypern

(CZ) Tjekkiet

(EE) Estland

(GT) Guatemala

(HR) Kroatien

(HU) Ungarn

(IL) Israel

(IN) Indien

(LT) Litauen

(MT) Malta

(MX) Mexico

(MD) Moldova

(NI) Nicaragua

(NZ) New Zealand

(NO) Norge(1)

(PL) Polen

(RO) Rumænien

(SI) Slovenien

(SK) Slovakiet

(SM) San Marino(2)

(SV) El Salvador

(TR) Tyrkiet

(US) USA

(UY) Uruguay

(VN) Vietnam

(ZM) Zambia.

(1) Godkendt ved EFTA-Tilsynsmyndighedens beslutning nr. 223/96/KOL af 4. december 1996.

(2) Godkendt i overensstemmelse med afgørelse nr. 1/94 truffet af Samarbejdsudvalget EF-San Marino af 28. juni 1994.